Ој ти моме, малој моме
Блазе си ти малој моме
блазе си ти на душата
што си спиеш при мајка ти
при мајка ти, при татко ти.

А јас сум си сам сиромав
сам легнувам, сам станувам
на полноќ се разбудувам
малој моме побарувам.

Малој моме не најдувам
ал перница прегрнувам
дробни солзи проронувам
чаша солзи наполнувам.

Дробни солзи проронувам
ал шамивче натопувам
ал шамивче натопувам
на гради го исушувам.

Поврзано
 Македонски народни песни
Македонски народни песни